Bankastjóri Íslandsbanka , framkvæmdastjórar og stjórnarmenn hafa farið fram á kaupauka í tengslum við nauðasamninga og mögulega sölu bankans . Vilja stjórnendurnir fá allt að 1 prósenta hlut í bankanum , samkvæmt heimildum Morgunblaðsins , sem greinir frá þessu í Viðskipta-Mogganum í dag . Hlutur stjórnendanna gæti numið tveimur milljörðum króna sé miðað við bókfært eigið fé í árslok 2014 . Fyrirmynd tillögunnar er sótt í samkomulag sem var gert árið 2009 og tryggði starfsfólki í Landsbankanum 1 prósenta hlut í bankanum . Ekki er gert ráð fyrir því í tillögu stjórnenda Íslandsbanka að almennir starfsmenn fái hlutdeild . Auglýsing Morgunblaðið segir að stjórnendur hafi lagt hugmyndir sínar fyrir kröfuhafa bankans sem halda á langstærstu eignarhlut . Ekki hefur náðst samkomulag um kaupauka . Stefnt á sölu Stefnt er að sölu Íslandsbanka á næstunni . Í síðustu viku gerðu Íslandsbanki og Glitnir rammasamkomulag um samstarf svo að slitameðferð Glitnis nái fram að ganga . Rammasamkomulagið kveður meðal annars á um að sala á Íslandsbanka til íslenskra fjárfesta verður takmörkuð . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .